19/09/2017 | Administración LocalMunicipal
Betanzos
Bases III certame de monólogos cómicos de Betanzos

A Xunta de Goberno Local do Concello de Betanzos, en sesión ordinaria de data 14/09/2017, aprobou as seguintes bases do III CERTAME DE MONÓLOGOS CÓMICOS DE BETANZOS. O prazo de inscrición comezará trala publicación no Boletín Oficial da Provincia e pecharase o 22 de setembro.1) É obxecto do presente Certame premiar á mellor interpretación dun monólogo humorístico. Para a valoración desta interpretación os actores ou actrices deberán presentar o seu monólogo no transcurso dun espectáculo ou gala de carácter público que se celebrará en Betanzos o venres 29 de setembro de 2017.2) Poderán concorrer a este certame tódolos actores e actrices que o desexen, se ben a organización resérvase o dereito de facer no seu caso unha selección previa, na que terán preferencia aqueles participantes de entre 16 e 35 anos (por tratarse dun certame que pretende promover a descuberta ou promoción dos actores e actrices novos). En todo caso o número de participantes non poderá ser superior a seis. Os interesados en participar deberán realizar a súa inscrición enviando un email ao enderezo: omix@betanzos. gal. No asunto deberán indicar “Inscrición III Certame de Monólogos de Betanzos”. E ademáis deberán aportar os seguintes datos: • Nome, • Apelidos, • Data de nacemento, • DNI, • Enderezo, • Localidade, • Provincia, • C. P, • Teléfono • Email de contacto. Así mesmo deberán indicar os seguintes datos sobre a obra coa que concursan: • Título, • Extensión (tempo), • Autor, • Unha pequena síntese.1) O prazo de inscrición comezará trala publicación no BOP da Coruña e rematará e pecharase o 22 de setembro.2) O tema do monólogo é libre e a duración da súa representación non deberá ser inferior a 10 minutos nen superior a 15 minutos. É imprescindible presentar por escrito o título, autor e se é o caso, autor da adaptación realizada e unha síntese do texto a representar. A organización durante a representación do mesmo levará un control estricto do tempo do mesmo, avisando mediante algunha sinal (óptica ou acústica). Deste xeito cando falten dous minutos para o tempo máximo de exposición, chegado o momento si o concursante supera o tempo, a organización poderá cortar o uso do microfono e penalizar á hora de puntuar por incumprir o tempo fixado. A posta en escena deberá adaptarse aos medios proporcionados pola organización que facilitará un escenario e un equipo básico de son e iluminación. O artista poderá utilizar o atrezzo ou acompañamento musical que considere convinte sempre e cando non requira de montaxe escénica previa.3) A organización poderá realizar unha selección previa dos participantes e comunicaralles aos inscritos a súa aceptación ou non no certame con antelación á celebración da representación.4) Os premios e gañadores/as deste certame daranse a coñecer pola organización do certame a ao remate da gala que se celebrará no Teatro Alfonsetti, Aula Municipal de Cultura Xulio Cuns ou recinto equivalente designado pola organización.5) Establécense tres premios para os gañadores/as do III Certame de Monólogos Cómicos.1º. Premio dotado con 400 € 2º Premio dotado con 350 € 3º Premio dotado con 330 € (outorgado polo público das galas) 6) Para outorgar o premio ao mellor monólogo o público presente en cada gala, recibirá unha tarxeta co nome dos participantes. O público asistente deberá marcar o casilleiro co nome do participante, que merezca tal galardón ao seu xuizo. A organización encargarase de recoller as tarxetas coas puntuacións ao final da gala e de facer o reconto correspondente e proclamar ao monologuista gañador/a do premio do público. Este premio é compatible coa consecución do 1º ou 2º premio deste certame.7) O xurado estará composto por catro membros entre os que figurarán: o concelleiro de xuventude, o técnico de xuventude, mentres que os outros dos membros serán designados entre actrices e actores ou ben representantes de asociacións culturais ou grupos teatrais. A decisión do xurado será irrecorrible e darase a coñecer ao final da gala do certame na que se representarán os monólogos. O método para puntuar será a valoración individual por parte de cada un dos membros do xurado de 1 a 10 puntos. A suma final das 4 valoracións outorgará o primeiro e segundo premio aos monologuistas con máis puntos. No caso de producirse un empate, No caso de que algún dos candidatos/as en liza teña obtido o voto do público e o conseguinte premio, este criterio será determinante para que que obteña finalmente o primeiro premio. No caso de non producirse esta circunstancia realizarase unha reunión do xurado que deberá decidir por unanimidade o gañador/a do certame, de non haber unanimidade por parte do xurado o voto decisivo ou de desempate será o do 4ª membro do xurado, o actor/actriz ou membro de asociación cultural ou grupo teatral cunha maior experiencia no mundo da interpretación. Previamente ao inicio do certame os 4 membros do xurado determinarán en quen recaerá esta función. No caso de darse os condicionantes antes expostos o seu criterio será finalmente o que decida o gañador do certame.8) Entre os criterios a valorar para a concesión do premio estarán a orixinalidade no tratamento do tema escollido. Outros aspectos a ter en conta serán o correcto plantexamento dun argumento inicial, o seu desenvolvemento e conclusión final, a presencia escénica, ou o uso correcto de rexistros de voz ou xestuais durante a actuación. Outros elementos a valorar serán a vinculación do argumento con algún feito de actualidade, ou coa realidade sociocultural do Concello de Betanzos e arredores.9) A participación neste certame supón a plena aceptación das presentes bases. Betanzos, 14 de setembro de 2017 O secretario Rafael J. del Barrio Berbel